Han var Høyres 1. vararepresentant til Stortinget fra Vest-Agder i periodene 1958–1961 og 1965–1969. Den siste perioden møtte han fast for Sverre Walter Rostoft, som var industriminister. Stordrange var innvalgt på eget mandat i periodene 1969–1973 og 1973–1977. Han satt først i Stortingets protokollkomité, så i Stortingets landbrukskomité og til sist i Stortingets kirke- og undervisningskomité. Han fant selv skolepolitikken mest givende å arbeide med, men søkte ikke renominasjon til Stortinget i 1977.